Jabarkan Asidosis metabolisme dari Asidosis dalam bahasa melayu

Asidosis metabolisme mungkin disebabkan oleh sama ada peningkatan penghasilan asid-asid metabolisme seperti asid laktik, atau gangguan-gangguan terhadap keupayaan untuk mengeluarkan asid melalui buah-buah pinggang, seperti sama ada asidosis tubul renal atau asidosis disebabkan kegagalan ginjal, yang dikaitkan dengan pengumpulan urea dan kreatinin serta sisa-sisa asid metabolisme hasil katabolisme protein.

Peningkatan dalam penghasilan asid-asid lain juga boleh menghasilkan asidosis metabolisme. Contohnya asidosis laktik mungkin berlaku disebabkan:

hipoksemia teruk ( PaO2 <36mm Hg) menyebabkan kejatuhan kadar resapan oksigen dari darah arteri ke tisu.

hipoperfusi (contohnya: kejutan hipovolemik) menyebabkan kekurangan penghantaran oksigen dalam darah ke tisu-tisu badan.

Peningkatan laktat yang melebihi kadar melawan tahap piruvat, contohnya pada darah vena campuran, dipanggil "laktat berlebihan", dan mungkin juga merupakan penunjuk penapaian akibat metabolisme anaerob yang berlaku di dalam sel-sel otot, seperti yang dilihat semasa senaman berat. Sebaik sahaja pengoksigenan dipulihkan, asidosis hilang dengan cepat. Satu lagi contoh peningkatan pengeluaran asid berlaku sewaktu kebuluran dan ketoasidosis diabetis. Hal ini disebabkan oleh pengumpulan asid keton (melalui ketosis yang berlebihan) dan mencerminkan peralihan teruk daripada glikolisis kepada lipolisis untuk keperluan tenaga.

Pengambilan asid hasil keracunan seperti pengambilan metanol, paras besi yang tinggi dalam darah, dan pengeluaran bikarbonat yang berkurangan secara kronik juga boleh menghasilkan asidosis metabolisme.

Asidosis metabolisme terpampas di dalam paru-paru, kerana peningkatan hembusan karbon dioksida dengan segera mengalihkan persamaan penimbalan untuk mengurangkan asid metabolisme. Ini adalah hasil daripada rangsangan kepada kemoreseptor, yang meningkatkan pengudaraan alveolar, yang membawa kepada pampasan pernafasan, atau dikenali sebagai pernafasan Kussmaul (sejenis hiperventilasi yang spesifik). Sekiranya keadaan ini berterusan, pesakit berisiko mengalami keletihan yang membawa kepada kegagalan pernafasan.

Mutasi kepada isoform V-ATPase 'a4' atau 'B1' mengakibatkan asidosis tiub renal distal, keadaan yang membawa kepada asidosis metabolisme, dalam sesetengah kes diiringi dengan pekak sensorineural.

Gas darah arteri akan menunjukkan pH rendah, HCO 3 darah rendah, dan PaCO2 normal atau rendah. Sebagai tambahan kepada gas darah arteri, jurang anion juga boleh membezakan punca-punca yang mungkin.

Persamaan Henderson-Hasselbalch berguna untuk mengira pH darah, kerana darah ialah larutan penimbal. Dalam keadaan klinikal, persamaan ini biasanya digunakan untuk mengira HCO3 daripada pengukuran pH dan PaCO2 dalam gas darah arteri. Jumlah asid metabolisme terkumpul juga boleh dikira dengan menggunakan sisihan penimbal bes, yakni sesuatu anggaran derivatif metabolisme berbanding komponen pernafasan. Dalam kejutan hipovolemik contohnya, kira-kira 50% daripada pengumpulan asid metabolisme adalah asid laktik, yang boleh hilang apabila aliran darah dan hutang oksigen diperbetulkan.